JY LEES NOU SA ontwerper Gert-Johan Coetzee spog met eie parfuum
FOTO Instagram / Gert-Johan Coetzee.
Dra elke dag ’n hoogmode-skepping.
Een van SA se top mode-ontwerpers, Gert-Johan Coetzee, het pas in Sandton sy eerste eksklusiewe parfuum bekend gestel.
Só kan jy elke dag in ’n hoogmode-skepping “geklee” wees, sê Gert-Johan.
FOTO Instagram / Gert-Johan Coetzee
Double Platinum is ’n luukse uniseksparfuum wat deur Afrika sowel as treffende Franse note geïnspireer is. Die geur vergestalt sukses en egtheid. Die vroulike note van roos en bessies maak die geur sensueel en sag. Manlike note van gesogte agarhout en wierook skep diepte.
Volgens die mediaverklaring is dit te danke aan die basisnote van agarhout en hout dat dié geur langer op jou vel draal.
Agarhout, ook bekend as oud of oodh, is ’n baie duur en skaars parfuumbestanddeel afkomstig van ’n boom inheems aan Suidoos-Asië. Die diep, sensuele geur vorm wanneer ’n spesifieke fungus die boom besmet en dit in reaksie daarop ’n donker, aromatiese gom afskei.
Die swart parfuumbottel met silwer afwerkings herinner aan die platinummyne van Rustenburg en is daarom ’n ode aan Gert-Johan se geboorteplek.
Dit het meer as ’n jaar geneem om die geur op die winkelrakke te laat pronk. Gert-Johan is na Grasse in Frankryk om die note te kies en dis ook daar vermeng. Grasse is bekend as die wêreld se parfuum-mekka met geure van Dior en Jean Paul Gaultier wat óók daar vermeng word.
Behind the scenes ?? #DoublePlatinumGJC with the incredibly beautiful @sarahlanga ____ #gertjohancoetzee #alwayswinning
A post shared by Gert-Johan Coetzee (@gertjohancoetzee) on Feb 27, 2020 at 7:37am PST
Double Platinum (R3 500 vir 50 ml EDP) is by Skins Cosmetics en aanlyn by www.shopgert.com beskikbaar.
Gert-Johan Coetzee se nuwe parfuum.
Meer oor: parfuum| gert-johan coetzee